Þrátt fyrir að 2019 hafi verið viðburðaríkasta árið í sögu Hróksins á Grænlandi , auk kraftmikils starfs á hinum íslenska heimavelli , eru nú blikur á lofti hjá liðsmönnum Hróksins og Kalak . ,, Það skýrist senn hvort Hrókurinn og Kalak þurfa að pakka saman nú í janúar . Mikil synd ef við neyðumst til að loka Pakkhúsinu okkar við Geirsgötu , sem verið hefur vettvangur fyrir ótal fagnaðarfundi og samkomur , fjáröflun og maraþon í þágu barna vítt um heiminn , myndasýningar og tónleika , skákmót og málþing — og þar höfum við líka pakkað ógrynni af fatnaði og öðrum gjöfum til okkar góðu grænlensku vina , ” segir Hrafn Jökulsson forseti Hróksins . Hrókurinn og Kalak hafa haft aðsetur að Geirsgötu 11 í hálft sjötta ár . ,, Þarna höfum við verið í góðu boði Guðmundar í Brim , en nú hefur einhver ágætur fjárfestir frá Malasíu keypt bygginguna og áformar að reisa þar mjög stórt hótel . Af því verður þó varla strax , og vonandi fáum við að vera þarna enn um sinn , en það skýrist ekki fyrren nú um helgina , ” segir Hrafn . Margt er framundan hjá Hróknum og Kalak á nýbyrjuðu ári . ,, Við stefnum að því að skákvæða allar byggðir Grænlands á næstu misserum , og kynnum fljótlega mjög metnaðarfullar hugmyndir í þá voru . Sundbörnin frá litlu þorpunum á Austur-Grænlandi koma svo á vegum Kalak og félaga þegar skólar byrja í ágúst , og við munum halda áfram að safna góðum fatnaði , gjöfum og glaðningi fyrir okkar góðu granna , ” segir Hrafn . ,, Þessvegna væri hreint afleitt ef við þyrftum að byrja 2020 á hrakhólum . ” Stærstur hluti bæjarbúa stóð á hliðarlínunni og hvatti ríflega tvöhundruð gönguskíðahlaupara með klöppum og húrrahrópum , Arctic circle race var hafið í 21. skipti . En fleira var á matseðli fyrstu íbúa Grænlands , m.a. hreindýr , náhvalir og rostungar . Lesa … → Danski listmálarinn Jens Erik Carl Rasmussen ( 1841 - 1893 ) skapaði sér talsverða frægð á 19. öld fyrir hrífandi málverk frá Grænlandi .